To dager etter arrestasjonene møttes Haganah-ledere som fortsatt var på frifot, ofg de besluttet å fortsette kampen mot britene. På møtet ble tre gjengjeldelsesaksjoner avtalt, blant annet ble Irgun-gruppen pålagt å sprenge King David Hotel i luften. Hotellet var hovedsete for mandatregjeringen og den britiske overkommando. King David Hotel ble sprengt i luften etter forutgående advarsler den 22. juli 1946. 91 personer ble drept, 28 briter, 41 arabere, 17 jøder og fem personer av annen nasjonalitet.